Diari Oficial de la Generalitat Valenciana


Sumari del DOGV 4620, del 31-10-2003 (2003/11336)

ORDE de 30 de setembre de 2003, de la Conselleria de Justícia i Administracions Públiques, per la qual s'aprova la carta de servicis de les Oficines d'Ajuda a les Víctimes del Delicte.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11856


Data del document
:   30-09-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * relació administració-administrat
    * delicte contra les persones
    * víctima
    * delicte contra la propietat
    * legislació
    * ciutadà
    * oficina d'informació
    * norma de qualitat

ORDE de 30 de setembre de 2003, de la Conselleria de Justícia i Administracions Públiques, per la qual s'aprova la carta de servicis de les Oficines d'Ajuda a les Víctimes del Delicte. [2003/X11313]
  
Vist el Projecte de Carta de Servicis de les Oficines d'Ajuda a les Víctimes del Delicte, elaborat per la Direcció General de Justícia, i d'acord amb l'informe favorable de la Direcció General de Telecomunicacions i Modernització, esta Conselleria de Justícia i Administracions Públiques, en virtut de les facultats assignades per l'article 12 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les Cartes de Servicis en la Generalitat Valenciana, ha disposat:
  
Primer. Aprovar la Carta de Servicis de les Oficines d'Ajuda a les Víctimes del Delicte, d'acord amb el contingut establit en l'annex d'esta orde.
  
Segon. Ordenar la publicació de la present disposició en el Diari Oficial de la Generalitat Valenciana.
  
Tercer. Acordar que, a partir de la publicació de la present orde en el Diari Oficial de la Generalitat Valenciana, la Carta de Servicis estarà disponible per al públic a través de l'adreça d'internet www.gva.es, en l'apartat d'»atenció al ciutadà», o en www.gva.es/carta.
  
Tot això sense perjudici d'altres accions divulgadores que, si és procedent, s'adopten.
  
València, 30 de setembre de 2003
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX
  
CARTA DE SERVICIS DE LES OFICINES D'AJUDA
  
A LES VÍCTIMES DEL DELICTE
  
Compromís institucional
  
La Direcció General de Justícia facilita l'acostament del ciutadà a la Justícia. Tota persona que haja sigut víctima de qualsevol tipus de delicte està emparada per l'administració de la Generalitat Valenciana mitjançant les oficines d'Ajuda a la Víctima del Delicte (OAVD).
  
Estes Oficines proporcionen gratuïtament el suport i l'ajuda necessària a les víctimes per a garantir la defensa dels seus drets i l'atenció de les seues necessitats.
  
El nostre compromís és atenuar les conseqüències negatives que produïx qualsevol delicte, orientant, assessorant i protegint les víctimes. I, alhora, garantint el reconeixement dels seus drets i interessos legítims.
  
El servici de les OAVD
  
Les oficines d'Ajuda a les Víctimes del Delicte tenen com a objectiu la prestació d'un servici universal i gratuït a aquells ciutadans que, com a conseqüència d'algun delicte, hagen sofert qualsevol dany o menyscapte en la seua persona o béns.
  
Per a la consecució de dit objectiu es presten els servicis següents:
  
- Atenció immediata, personalitzada, professional i multidisciplinar de forma presencial, telefònica i on line.
  
- Assessorament jurídic independent i especialitzat per a cada cas, informant la víctima dels seus drets, com exercir-los i dels tràmits judicials.
  
- Atenció i orientació cap als recursos socials adequats disponibles.
  
- Redacció i presentació de denúncies i altres escrits judicials, així com l'acompanyament a les diverses actuacions judicials (declaracions en els jutjats, identificació d'agressors, reconeixements mèdics, realització de judicis, etc.).
  
- Protecció efectiva i real de la integritat física i psíquica de les víctimes/testimonis, facilitant l'assistència a la realització de judicis i evitant suspensions i retards indeguts.
  
- Solució negociada de conflictes a través de la mediació.
  
- Orientació i tramitació de les sol·licituds d'ajudes econòmiques legals previstes. Compensació de despeses per desplaçaments a víctimes i testimonis.
  
- Promoció i difusió del servici a través de campanyes divulgadores, xarrades informatives i pàgina web.
  
Compromisos de qualitat amb els ciutadans
  
Atenció personalitzada, fiable i àgil
  
- Els ciutadans seran atesos inicialment en un temps inferior a 15 minuts.
  
- Les víctimes seran assessorades jurídicament, orientades als recursos socials i, si és procedent, per a l'ajuda psicològica en el dia.
  
- Qualsevol ciutadà serà atés i informat on line en un termini inferior a 3 dies (llevat de dissabtes, diumenges i festius)
  
Suport efectiu a la víctima en el procés judicial
  
- Redacció i presentació de denúncies i altres escrits en l'àmbit judicial.
  
- Acompanyament a les víctimes en els tràmits judicials.
  
- Redacció i enviament de sol·licituds d'ajudes econòmiques legals vigents.
  
Difusió dels drets a les víctimes
  
- Impartició de xarrades informatives, sol·licitades per organismes públics o privats, en un termini màxim de 15 dies .
  
Transparència
  
- Seguiment del grau de compliment dels indicadors de qualitat del servici en la pàgina www.just.gva.es/1ajuda.html o en www.gva.es/carta.
  
Ajudeu-nos a prestar un millor servici
  
- Si teniu qualsevol problema o dubte feu-nos-ho saber directament o per correu electrònic.
  
- Col·laboreu informant-nos si coneixeu qualsevol delicte.
  
- Si ens visiteu, feu per portar tots els documents que estiguen relacionats, si els teniu, amb la situació o el cas.
  
- No vos oblideu que els procediments i situacions delictives tenen terminis que provoquen la pèrdua de drets. Crideu-nos com més prompte millor.
  
Directori d'oficines
  
SERVICIS CENTRALS
  
Conselleria de Justícia i Administracions Públiques
  
Direcció General de Justícia
  
Carrer Historiador Chabàs, núm. 2 46940 València
  
VALÈNCIA
  
Cronista Carreres núm. 11,4 núm. 3ª. 46900 València
  
Tel. 03 437 48 59, fax 96 352 67 58
  
Correu el.: avd\_mfr @rbl.wk
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres, i dimarts i dijous de 17 a 19 hores (\*).
  
ALACANT
  
Avinguda Aguilera núm. 53 (Palau de Justícia). 03895 Alacant
  
Tel. 652 63 79 98, fax 965 93 58 24.
  
Correu el.: avd\_dpw@yvs.pm
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres, i dimarts i dijous de 17 a 19 hores (\*).
  
CASTELLÓ DE LA PLANA
  
Plaça Jutge Borrull núm. 10 (Palau de Justícia). 12108 Castelló de la Plana
  
Tel. 825 40 05 05, fax 964 35 61 59
  
Correu el.: avd\_kxu@kwd.ku
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres, i dimarts i dijous de 17 a 19 hores (\*).
  
ELX
  
Plaça Reis Catòlics, s/n. 03571 Elx
  
Tel. 607 55 92 32
  
Correu el.: avd\_kgg@cvr.zn
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres.
  
VINARÒS
  
Avinguda Llibertat s/n. Palau de Justícia. 12985 Vinaròs
  
Tel. 861 94 89 39.
  
Correu el.: avd\_mmc@fsz.mt
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres.
  
ORIHUELA
  
Carrer López Pozas s/n. Edifici Prop. 03620 Orihuela
  
Tel. 193 82 74 86, fax 965 35 96 25
  
Correu el.: avd\_psy@ecg.zi
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres.
  
XÀTIVA
  
C/ Moncada núm. 32. Edifici Prop. 46070 Xàtiva
  
Tel. 464 64 10 21, fax 962 28 17 01
  
Correu el.: avd\_bpr@jdp.dy
  
Home page http://www.just.gva.es/1ajuda.html
  
Horari d'atenció al ciutadà: de 9 a 14 hores, de dilluns a divendres.